ઘણા લોકોએ આજે સ્ત્રી વિષયક જાગૃતિ ફેલાવવા પ્રયાસો કર્યા હશે. ઘણા લોકોએ સ્ત્રીઓને શુભેચ્છા પણ પાઠવી હશે. પણ શું આનાથી સ્ત્રી વિશેની સમજણ કે તેના સન્માનમાં ફેરફાર થશે ખરો..? “તને શું ખબર પડે?” એવો કોઈ પણ પુરુષ નહિ હોય જેમણે ઘરમાં આ વાક્યનો પ્રયોગ ક્યારેય નહિ કર્યો હોય. સ્ત્રી ગમ્મે તે સ્વરૂપમાં હોય.. મા, બહેન, પત્ની, મિત્ર કે દિકરી.. પુરુષને હમેશા તેમનાથી આગળ રહેવું છે.. સમોવડી થવાની વાત તો દૂર છે. અને સ્ત્રીને હમેશા પુરુષની પાછળ જ ચાલવું છે. હા, સ્ત્રી-પુરુષ ના સંબંધોની એક અલગ મજા છે. ઘણા વયોવૃધ્ધ દંપતીને આપણે ઝઘડો કરતા જોયા છે એમના ઝઘડામા પણ અલગ પ્રકારનો પ્રેમ છલકતો હોય છે. એક જાહેરાત આવે છે. મચ્છર કોઈલની. આ જાહેરાત જોવામાં કંટાળો નહિ આવે પણ ગમશે.. સ્ત્રી અને પુરુષ બંને વચ્ચે વર્ષોથી ચાલ્યું આવતું આ મહાયુધ્ધ હજુ અકબંધ છે. ધર્મવાદ – કોમવાદ, ભાષાવાદ, જ્ઞાતિ-પ્રજાતિ વગેરેના ડીબેટની જેમ આ ચર્ચા પણ રોજ ચર્ચાય છે. બસ, બધાને સર્વોપરી થવું છે. સ્ત્રી અને પુરુષ બંનેમાંથી સર્વોપરી અને આગળ કોણ એ સાબિત કરવું છે.. સ્વીકારવું નથી.